368 



med beundrende Sympathi, er denne Bog paa en vis 

 Maade en Kanon, i hvilken alt er afsluttet, hvad man 

 til hin Tid troede at vide om Naturen; intet Menneske 

 var jo bedre i Stand til at udføre et saadant Værk end 

 netop A. V. Humboldt, som med et altomfattende 

 Kjendskab til de enkelte Naturfænomener tillige beholdt 

 deres lovmæssige Sammenknytning til et ordnet Yerdens- 

 hele for Øje og havde nedlagt i sin Bog den modne 

 Frugt af et usædvanlig langt Liv, der paa det samvittig- 

 hedsfuldeste var udfyldt med Opdagelsesrejser, Naturiagt- 

 tagelser og litterært Studium. Som en »divina comedia« 

 i Videnskaben omfatter »Kosmos« det hele Universum i 

 begge dets Sfærer, den himmelske og den jordiske; under 

 den store Naturforskers Ledning stige vi, som fordum 

 Dante ved Virgils Haand, fra Verdensrummets Dybder 

 med dets fjerneste Taagepletter og Dobbeltstjerner trinvis 

 ned gjennem det Stjernelag, som tilhører vort Solsystem, 

 til den luft- og havomflydte Jordkugle, hvis Form, Tem- 

 peratur og magnetiske Spænding afslører sig for os, derfra 

 til den organiske Livsfylde, der udfolder sig paa dens 

 Overflade, fremmanet ved Lysets Kraft. Det er et over- 

 vældende Naturmaleri med klassisk Skjønhed i Udkastet, 

 fuldt af storartede Perspektiver, sammen med den om- 

 hyggeligste Udførelse i det mindste. 



Nu efter 25 Aars Forløb kunne vi ikke skjule for 

 os selv, at »Kosmos« i mange af sine Dele allerede er 

 forældet, ikke blot derved, at mange Kjendsgjerninger 

 mangle i den, som først senere ere blevne opdagede, 

 men ganske særlig derved, at den forbigaaer Spørgsmaal 

 af den højeste Vigtighed, som siden dens Tilblivelse ere 

 traadte frem i den videnskabelige Bevægelses Forgrund, 

 fordi vor Verdensanskuelse i de sidste Aartier har optaget 



